Povinnosti DODÁVATEĽOV pre dodávku softvéru (SW) a hardvéru (HW) v rámci technologických investičných projektov (IP):

Presný zoznam dodaného HW a SW bude identifikovaný po naskenovaní počítačov a serverov v záverečnej finálnej fáze Staničného Akceptačného Testu (SAT).

* Skenovanie bude realizované prostredníctvom SW ZÁKAZNÍKA určeného na inventarizáciu HW a SW.
* Procesu skenovania sa zúčastní určený zástupca ZÁKAZNÍKA (budúci administrátori dodaných systémov).
* Výsledky skenovania budú analyzované manažérom Software Asset Manager (SAM) ZÁKAZNÍKA a zoznam identifikovaných SW bude predložený projektovému manažérovi (PM) IP. Projektový manažér zabezpečí špecifikáciu údajov k dodanému SW a HW od DODÁVATEĽA vo faktúre alebo dodacom liste (sprievodný list faktúry), ktorý je neoddeliteľnou súčasťou faktúry (požadovaná štruktúra údajov je uvedená v Prílohe č. 14.1 Zoznam licencií SW riadiaceho systému).
* V prípade, že súčasťou dodávky je softvérový produkt a dodávateľ je držiteľom autorských práv k tomuto SW produktu, je ZMLUVNÝ DODÁVATEĽ povinný dodať Licenčnú zmluvu, v ktorej sú jednoznačne a jasne opísané licenčné podmienky pre používanie SW produktu a je stanovený licenčný model (na zariadenie, na používateľa, na server, na procesor, na jadro atď.)
* V prípade, že je SW ako produkt tretej strany súčasťou dodávky SW, ktorý nepatrí medzi bežne obchodovaný komerčný SW (napr. SW produkty spoločnosti Microsoft, Oracle, Adobe, atď.), je ZMLUVNÝ DODÁVATEĽ povinný dodať licenčné podmienky používania SW produktu a stanovený licenčný model (na zariadenie, na používateľa, na server, na procesor, na jadro, atď.)
* DODÁVATEĽ je povinný umožniť skenovanie všetkých zariadení v rozsahu dodávky.

Pravidlá ZÁKAZNÍKA vyžadujú od DODÁVATEĽA, aby akceptoval nasledovné:

*Ak predmetom rozsahu dodávky je dodávka HW alebo SW, faktúra musí obsahovať:*

*1. Názov (model), seriové číslo (SN) pre jednotlivý HW;*

*2. V prípade, že sú predinštalované OEM SW produkty (napr. Operačný systém) súčasťou dodávaného HW, musí faktúra uvádzať, že OEM SW produkty sú dodávané spolu s HW: presný názov OEM SW (podľa terminológie výrobcu SW) ), OEM SW vydanie, verzia OEM SW, jazyková mutácia, počet dodaných licencií;*

*3. V prípade, že je SW produkt súčasťou dodávky, musí faktúra uvádzať: presný názov SW (podľa terminológie výrobcu SW), vydanie SW, verziu SW, jazykovú mutáciu, počet doručených licencií.*